Céline (moda etxea)

Celine (lehen Céline izenez ezaguna) prêt-à-porter arropa eta luxuzko larruzko artikuluen marka frantsesa da, LVMH taldekoa 1996tik, Céline Vipiana diseinatzaileak 1945ean sortua.

2015eko azaroan, egoitza 16 rue Vivienne-n zen, Parisko II. barrutian, Colbert de Torcy hotelean, Frantziako monumentu historikoaren sailkapena duena. 2017ko apirilean, Séverine Merle hasi zen zuzendari exekutibo lanetan. 2018ko urtarrilaren 21ean, LVMHk iragarri zuen Hedi Slimane argazkilari eta jostuna Celineren Arte, Sormen eta Irudi Zuzendari ardura hartuko zuela.

 Historia 

 Markaren sorrera 
1945ean, Céline Vipianak (1915-1997), bere senar Richardekin batera, industriako lehen luxuzko marketako bat sortu zuen, Céline, neurrira egindako haurrentzako oinetakoen enpresa, eta lehenengo boutique bat zabaldu zuten, 52 rue Malte Parisen. Marka ezaguna egin zen bere logoarengatik, Raymont Peynet-ek sortutako elefante gorria.

 Posizionamendua 
1960an, markak bere posizionamendua aldatzea erabaki zuen, bere negozioa emakumeentzako prêt-à-porter moda marka batean fokatuz, kirol arropan fokua jarriz. Hortik aurrera, markak larruzko hainbat produktu eskaini zituen, hala nola poltsak, mokasinak, eskularruak eta arropa. Céline Vipianak diseinatzailea izaten jarraitu zuen 1945etik 1997ra.

1964an, Vent fou lurrin berriaren kaleratzeak eta American Sulky osagarrien bilduma berriak arrakasta handia izan zuten. Gero, etxeko produktu nagusia bihurtu zen trench delako arropa. Larruaren ospeak bultzatuta, Célinek larruzko artikuluen fabrika bat zabaldu zuen Florentzian.

1973an, Célinek bere logoa birdiseinatu zuen, C letra Garaipenaren Arkua lotzen zuen irudi batekin uztartuta, paristarrentzako sinbolo bat irudikatzen duena. Une horretan, Céline munduan hedatzen hasi zen, Montecarlo, Ginebra, Hong Kong, Lausana, Toronto eta Beverly Hillsen zenbait boutique zabalduta.

Markaren sortzaileek ongintzazko elkarte bateko kide izan nahi zutenez, senarrak, Richard Vipianak Céline-Pasteur Saria ezarri zuen, Parisko Ospitale Amerikarrak babestua 1973an.

 LVMH eskuratzea 
1987an, Bernard Arnaultek, LVMH markaren jabeak, Céline erostea erabaki zuen, hala ere, 1996ra arte ez zen marka taldean sartu 2.7 milioi franko frantziarren truke (540 milioi dolar). LVMHk ospera bultzatu zuen marka, Parisko 36. Avenue Montaignen boutique bat zabalduta.

 Diseinatzaileak 
Céline Vipiana diseinatzailearen ostean, Bernard Arnaultek Peggy Huynh Kinh izendatu zuen 1988an markaren Zzuzendari artistiko. Berak marka modernizatu zuen eta osagarrietarako sasoiko bildumekin hasi zen. 1997an Michael Kors moda diseinatzaile estatubatuarra emakumeentzako prêt-à-porter diseinatzaile eta Céline etxeko zuzendari sortzaile izendatu zuten. Céline-n egon zen bitartean, Kors-ek feminitate modernoa ekarri zuen luxuzko izpirituarekin bat eginda. 2004an, luxuzko moda etxea utzi eta bere marka propioan zentratu zuen bere ibilbidea.

2005ean, Roberto Menichetti diseinatzaile italiarra izendatu zuten zuzendari sortzaile.

Urtebete geroago, Ivana Omazic diseinatzaile kroaziarrak diseinu estudioa zuzendu zuen. Omazic markako aholkulari ohia izan zen, eta aurretik Romeo Gigli, Prada, Jil Sander eta Miu Miurekin lan egina zen. Omazicek 2008ra arte diseinatu zuen Céline moda etxerako, markarako dezepzio batzuk izan arte.

 Phoebe Philo: hamarkada bat zuzendari sortzaile gisa 
2008ko irailaren 4an, Women's Wear Daily moda atariak iragarri zuen Bernard Arnault LVMHko presidenteak Phoebe Philo izendatu zuela Céline moda etxeko zuzendari sortzaile berria. 2008ko urrian hasi zen Philoren agintaldia Célinen, eta 2010eko Udaberri/Udarako bere lehen prêt-à-porter bilduma aurkeztu zuen Parisko Modaren Astean. Pierre-Yves Roussel LVMHko Moda Dibisioko zuzendari exekutiboak esan zuen «Philo errekrutatzeak bere ikuspegia adierazteko aukera ematen ari zitzaiola». 2009an, Vogue aldizkariak «joera minimalista» gisa definitu zuen estiloa.

Philok Londresko Saint Martins Arte eta Diseinu Zentraleko Eskolan ikasi zuen. Céline baino lehen, Philo Diseinu Zuzendari izan zen Chloé izeneko moda etxean.

2010ean, Philok Urteko Diseinatzaile Saria jaso zuen British Fashion Council-en eskutik. 2011n, Council of Fashion Designers of America erakundeak Urteko Nazioarteko Diseinatzaile saria eman zion. Bi sariak Céline moda etxean egindako lanarengatik jaso zituen.

2017ko abenduan, Philok Céline moda etxetik alde egingo zuela iragarri zuen, 2018ko Udazkena bilduma bukatu ostean, urte bereko martxoan aurkeztu zena.

 Hedi Slimane 
2018ko urtarrilaren 21ean, LVMH-k Hedi Slimane argazkilari eta jostun frantsesa izan zen zuzendari artistiko berria. Sortzaile eta iIrudi zuzendari berria izendatu zuela iragarri zen, otsailaren 1ean. Célineren bilduma guztiak zuzendu zituen, eta markaren eskaintza zabaldu zuen, gizonezkoen moda, goi-mailako joskintza eta lurrinak merkaturatuz. 2018ko irailean, Slimanek Celineren logotipo eguneratua aurkeztu zuen markaren Instagram kontuan. Slimanek txikizkako hainbat denda kontzeptual sortu zituen Parisen, Tokion, Shanghain, Los Angelesen, Madrilen, Milanen eta Londresen. Slimanek markaren estilo tradizionala ordezkatu zuen bere sinadura pertsonalarekin, «gazte kulturak, indie rockak eta nerabezaro haserretuak bultzatuta».

 Marketina 
Dakota Johnson izan zen Celine de Slimaneren lehen bilduma alfonbra gorrian erabili zuen lehen pertsona ospetsua, Suspiria filma Los Angelesen estreinatzeko, 2018. urtean.

2020ko irailean, markak iragarri zuen Lisa thailandiar abeslari eta dantzaria, Hego Koreako Blackpink taldeko kidea, markaren lehen enbaxadore global eta ofiziala izango zela 2020ko denboralditik aurrera.

 Banaketa 
Markak ia 150 denda ditu mundu osoan, eta sare selektibo baten bidez banatzen da: besteak beste, Barneys New York eta Bergdorf Goodman New Yorken, Harrods Londresen eta Galeries Lafayette Parisen ditu saltoki handiak.

 Ikus, gainera 

 Chloé
 Missoni
 Miu Miu
 Moschino
 Christian Dior
 John Galliano
 New Look
 Yves Saint Laurent

 Erreferentziak 

 Kanpo estekak 

 Webgune ofiziala
 Elkarrizketa Herald Tribune egunkarian

Kategoria:Moda etxeak
Kategoria:Frantziako enpresak
Kategoria:LVMH
Kategoria:1945ean sortutako enpresak